《一丛花 咏玫瑰花》
清代·董元恺

玉人晓起惜春残。花事正阑珊。卖花声送妆台畔，开篮处、艳紫浓殷。

万朵氤氲，一枝芬郁，和露撚来看。

檀郎昨向鬓边安。镇日对红颜。从今揉得花魂碎，细匀入、湘摺罗纨。

别样风流，馀香旖旎，犹拟傍云鬟。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。